Agrippa Fachtna

**Agrippa Fachtna** (født **Weaver**) (477 – 522) var en avalonsk dame av Hrondias, dikter, maler og komponist som tjente St. Berenice-ordenen sammen med sin mann Lucius Fachtna. Hun var mor til seks ukjente sønner, men som alle tjente St. Berenice-ordenen på sine måter.

## ***Biografi***

### **Tidlig liv**

Født og oppvokst i en adelsfamilie på landet, var Agrippa offer for kjedsomhet. Hun ønsket å finne seg et høyere mål enn å gifte seg for å samle land eller bære ære på sin families navn. Hun gjorde seg derfor nyttig som dikter og maler. Familien hennes var lojale tjenere av Flynns Blodhjelm under hans årelange felttog. De var blitt skjenket flere æresbevisninger, og var kjente blant den borgerlige og landlige sosietet. De var beundret, hvilket betød at hun kunne dedikere sitt liv til dikt og malerier, og ha utstillinger og soaréer i hovedstaden bare i regi av sitt navn.

### **Kunstnerisk og religiøst virke**

Hun slo allikevel ikke gjennom med sine melankolske kunstverk, og selv om hun arrangerte selskapene, var det bare hennes nærmeste som faktisk satte pris på det – da mye av kunsten var dedikert til familiens arv og historie. Agrippa nektet allikevel å gi opp, og fant til slutt en måte å tjene til livets opphold uten kompensasjon fra sine foreldre: musikk. Etter Agrippas mening, ba hovedstaden om god musikk. Flynn var blitt rammet av en religiøs bølge på 400-tallet, og hun la om sin dystre holdning til en mer lystig tone. Mange av hennes sanger ble fort banebrytende i hovedstaden, og Agrippa endte opp som en kunstnerisk skikkelse. Hun ble allikevel også smittet av den religiøse bølgen, og begynte å gi donasjoner til St. Berenice-ordenen i deres gjenreisning av klosteret etter en brann i 497. Hun ble gjennom dette ganske godt kjent med Mødrene Lena og Druzella, som begge begynte å introdusere henne for fidelismen og kultens mål og ønsker.

Da Colton-konspirasjonen avslørte store komplotter gjennomført av lord Lucius og kaptein Peony og en gruppe rådsmedlemmer, var Agrippa blant personene som bivåent henrettelsen av medlemmer i St. Berenice klosterhær. Agrippa var allikevel overbevist om at det var menneskets uvitenhet og frykt som var grunnen til klosterhærens fall, og solgte ivrig inn forslaget om å få gjenreist deres plikter til Rådet.

### **Senere liv**

Agrippas engasjement i å få klosterhærens renommé opp på fote igjen, gav henne et repertoar som en religiøs ildsjel. Hun ble en virkelig kjemper for klosterhæren, og skrev utallige dikt og sanger – både ballader og drikkesanger – for å fremme det gode ved klosterhærens virke i samfunnet. Disse gjerningene gjorde henne kjent og ettertrakt blant landadelen og den lavere sosieteten i hovedstaden. Agrippa falt imidlertid for Lucius Fachtna, og hun giftet seg i en alder av 34. Nå som gift kvinne var hun komponist for St. Berenice-klosteret, og skrev sanger og melodier for seremoniene der. Ekteskapet deres var seksuelt intenst, og resulterte i 6 barn – alle høyt elsket av både foreldrene og nonnene i St. Berenice. Agrippa døde i barselseng da hun fødte sin manns sjette barn.

## ***Trivia***

1. *Agrippa* er et romersk familienavn til ukjent betydning, muligens fra gresk *αγριος* "vill" og *ιππος* "flodhest", eller muligens av etruskisk opprinnelse.
2. *Weaver* er det engelske ordet for en vever.
3. *Fachtna* kommer muligens fra irsk-gælisk og betyr "fiendtlig, uvennelig"